title: Odluka Komisije (EU) 2015/345 оd 2. ožujka 2015. o izmjeni odluka 2009/563/EZ, 2009/564/EZ, 2009/578/EZ, 2010/18/EZ, 2011/263/EU, 2011/264/EU, 2011/382/EU i 2011/383/EU radi produženja važenja ekoloških mjerila za dodjelu znaka za okoliš EU-a za određene proizvode (priopćeno pod brojem dokumenta C(2015) 1286)  Tekst značajan za EGP

text:
               4.3.2015

               HR

               Službeni list Europske unije

               L 60/39

         ODLUKA KOMISIJE (EU) 2015/345
   оd 2. ožujka 2015.
   o izmjeni odluka 2009/563/EZ, 2009/564/EZ, 2009/578/EZ, 2010/18/EZ, 2011/263/EU, 2011/264/EU, 2011/382/EU i 2011/383/EU radi produženja važenja ekoloških mjerila za dodjelu znaka za okoliš EU-a za određene proizvode

         (priopćeno pod brojem dokumenta C(2015) 1286)

   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 66/2010 Europskog parlamenta i Vijeća od 25. studenoga 2009. o znaku za okoliš EU-a (1), a posebno njezin članak 8. stavak 3. točku (c),
   nakon savjetovanja s Odborom Europske unije za znak zaštite okoliša,
   budući da:

               (1)

               Odluka Komisije 2009/563/EZ (2) prestaje važiti 30. lipnja 2015.

               (2)

               Odluka Komisije 2009/564/EZ (3) prestaje važiti 30. studenoga 2015.

               (3)

               Odluka Komisije 2009/578/EZ (4) prestaje važiti 30. studenoga 2015.

               (4)

               Odluka Komisije 2010/18/EZ (5) prestaje važiti 31. prosinca 2015.

               (5)

               Odluka Komisije 2011/263/EU (6) prestaje važiti 28. travnja 2015.

               (6)

               Odluka Komisije 2011/264/EU (7) prestaje važiti 28. travnja 2015.

               (7)

               Odluka Komisije 2011/382/EU (8) prestaje važiti 24. lipnja 2015.

               (8)

               Odluka Komisije 2011/383/EU (9) prestaje važiti 28. lipnja 2015.

               (9)

               Provedena je procjena kako bi se ocijenile relevantnost i prikladnost trenutačnih ekoloških mjerila i s njima povezanih zahtjeva u pogledu procjene i provjere koji su utvrđeni odlukama 2009/563/EZ, 2009/564/EZ, 2009/578/EZ, 2010/18/EZ, 2011/263/EU, 2011/264/EU, 2011/382/EU i 2011/383/EU. Budući da su trenutačna ekološka mjerila i s njima povezani zahtjevi u pogledu procjene i provjere koji su utvrđeni u tim odlukama još uvijek u postupku revizije, primjereno je produžiti razdoblja važenja tih ekoloških mjerila i s njima povezanih zahtjeva u pogledu procjene i provjere. S obzirom na različite faze u kojima se postupci revizije nalaze, razdoblje važenja ekoloških mjerila i s njima povezanih zahtjeva za ocjenjivanje i provjeru utvrđenih u Odluci 2009/563/EZ trebalo bi produžiti do 31. prosinca 2015., a razdoblje važenja ekoloških mjerila i s njima povezanih zahtjeva za procjenu i provjeru utvrđenih u odlukama 2009/564/EZ, 2009/578/EZ, 2010/18/EZ, 2011/263/EU, 2011/264/EU, 2011/382/EU i 2011/383/EU trebalo bi produžiti do 31. prosinca 2016.

               (10)

               Odluke 2009/563/EZ, 2009/564/EZ, 2009/578/EZ, 2010/18/EZ, 2011/263/EU, 2011/264/EU, 2011/382/EU i 2011/383/EU trebalo bi stoga na odgovarajući način izmijeniti.

               (11)

               Mjere predviđene ovom Odlukom u skladu su s mišljenjem Odbora osnovanog na temelju članka 16. Uredbe (EZ) br. 66/2010,

         DONIJELA JE OVU ODLUKU:
   Članak 1.
   Članak 3. Odluke 2009/563/EZ mijenja se i glasi:

      „Članak 3.
      Ekološka mjerila za skupinu proizvoda ‚obuća’ i s njima povezani zahtjevi u pogledu ocjenjivanja i provjere vrijede do 31. prosinca 2015.”

   Članak 2.
   Članak 4. Odluke 2009/564/EZ mijenja se i glasi:

      „Članak 4.
      Ekološka mjerila za skupinu proizvoda ‚usluge u kampovima’ i s njima povezani zahtjevi u pogledu ocjenjivanja i provjere vrijede do 31. prosinca 2016.”

   Članak 3.
   Članak 4. Odluke 2009/578/EZ mijenja se i glasi:

      „Članak 4.
      Ekološka mjerila za skupinu proizvoda ‚turističke usluge smještaja’ i s njima povezani zahtjevi u pogledu procjene i provjere vrijede do 31. prosinca 2016.”

   Članak 4.
   Članak 3. Odluke 2010/18/EZ mijenja se i glasi:

      „Članak 3.
      Ekološka mjerila za skupinu proizvoda ‚drvene podne obloge’ i s njima povezani zahtjevi u pogledu procjene i verifikacije vrijede do 31. prosinca 2016.”

   Članak 5.
   Članak 4. Odluke 2011/263/EU zamjenjuje se sljedećim:

      „Članak 4.
      Ekološka mjerila za skupinu proizvoda ‚deterdženti za perilice posuđa’ i s njima povezani zahtjevi u pogledu procjene i provjere vrijede do 31. prosinca 2016.”

   Članak 6.
   Članak 4. Odluke 2011/264/EU zamjenjuje se sljedećim:

      „Članak 4.
      Ekološka mjerila za skupinu proizvoda ‚deterdženti za pranje rublja’ i s njima povezani zahtjevi u pogledu procjene i provjere vrijede do 31. prosinca 2016.”

   Članak 7.
   Članak 4. Odluke 2011/382/EU zamjenjuje se sljedećim:

      „Članak 4.
      Ekološka mjerila za skupinu proizvoda ‚deterdženti za ručno pranje posuđa’ i s njima povezani zahtjevi u pogledu procjene i provjere vrijede do 31. prosinca 2016.”

   Članak 8.
   Članak 4. Odluke 2011/383/EU zamjenjuje se sljedećim:

      „Članak 4.
      Ekološka mjerila za skupinu proizvoda ‚višenamjenska sredstva za čišćenje i sredstva za čišćenje sanitarija’ i s njima povezani zahtjevi u pogledu procjene i provjere vrijede do 31. prosinca 2016.”

   Članak 9.
   Ova je Odluka upućena državama članicama.

      Sastavljeno u Bruxellesu 2. ožujka 2015.

            Za Komisiju

         Karmenu VELLA

            Član Komisije

      (1)  SL L 27, 30.1.2010., str. 1.

      (2)  Odluka Komisije 2009/563/EZ od 9. srpnja 2009. o utvrđivanju ekoloških mjerila za dodjelu znaka za okoliš Zajednice za obuću (SL L 196, 28.7.2009., str. 27.).

      (3)  Odluka Komisije 2009/564/EZ od 9. srpnja 2009. o utvrđivanju ekoloških mjerila za dodjelu znaka za okoliš Zajednice za usluge u kampovima (SL L 196, 28.7.2009., str. 36.).

      (4)  Odluka Komisije 2009/578/EZ od 9. srpnja 2009. o utvrđivanju ekoloških mjerila za dodjelu znaka za okoliš Zajednice za turističke usluge smještaja (SL L 198, 30.7.2009., str. 57.).

      (5)  Odluka Komisije 2010/18/EZ od 26. studenoga 2009. o utvrđivanju ekoloških mjerila za dodjelu znaka za okoliš Zajednice za drvene podne obloge (SL L 8, 13.1.2010., str. 32.).

      (6)  Odluka Komisije 2011/263/EU od 28. travnja 2011. o utvrđivanju ekoloških mjerila za dodjelu znaka za okoliš EU-a za deterdžente za perilice posuđa (SL L 111, 30.4.2011., str. 22.).

      (7)  Odluka Komisije 2011/264/EU od 28. travnja 2011. o utvrđivanju ekoloških mjerila za dodjelu znaka za okoliš EU-a za deterdžente za pranje rublja (SL L 111, 30.4.2011., str. 34.).

      (8)  Odluka Komisije 2011/382/EU od 24. lipnja 2011. o utvrđivanju ekoloških mjerila za dodjelu znaka za okoliš EU-a za deterdžente za ručno pranje posuđa (SL L 169, 29.6.2011., str. 40.).

      (9)  Odluka Komisije 2011/383/EU od 28. lipnja 2011. o utvrđivanju ekoloških mjerila za dodjelu znaka za okoliš EU-a za višenamjenska sredstva za čišćenje i sredstva za čišćenje sanitarija (SL L 169, 29.6.2011., str. 52.).


title: Odluka Vijeća 2014/915/ZVSP od 16. prosinca 2014. o izmjeni Odluke 2010/452/ZVSP o Promatračkoj misiji Europske unije u Gruziji, EUMM Georgia

text:
               17.12.2014

               HR

               Službeni list Europske unije

               L 360/56

         ODLUKA VIJEĆA 2014/915/ZVSP
   od 16. prosinca 2014.
   o izmjeni Odluke 2010/452/ZVSP o Promatračkoj misiji Europske unije u Gruziji, EUMM Georgia
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 42. stavak 4. i članak 43. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 12. kolovoza 2010. donijelo Odluku 2010/452/ZVSP (1) kojom je produljena Promatračka misija Europske unije u Gruziji, EUMM Georgia („misija EUMM Georgia” ili „Misija”), uspostavljena Zajedničkom akcijom 2008/736/ZVSP (2). Odluka 2010/452/ZVSP prestaje važiti 14. prosinca 2014.

               (2)

               Misiju EUMM Georgia trebalo bi produljiti za daljnje razdoblje od dvije godine na temelju njezinog trenutačnog mandata.

               (3)

               Misija će se provoditi u kontekstu stanja koje se može pogoršati i koje bi moglo ugroziti ostvarivanje ciljeva vanjskog djelovanja Unije kako su određeni u članku 21. Ugovora.

               (4)

               Odluku 2010/452/ZVSP trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Odluka 2010/452/ZVSP mijenja se kako slijedi:

               1.

               u članku 7. stavak 3. zamjenjuje se sljedećim:
               „3.   Sveukupno osoblje poštuje minimalne operativne sigurnosne standarde specifične za Misiju i sigurnosni plan Misije, čime se podupire sigurnosna politika Unije na terenu. U pogledu zaštite klasificiranih podataka EU-a koji su povjereni članovima osoblja u okviru obavljanja njihovih dužnosti, sveukupno osoblje poštuje sigurnosna načela i minimalne standarde uspostavljene Odlukom Vijeća 2013/488/EU (3).

                  (3)  Odluka Vijeća 2013/488/EU od 23. rujna 2013. o sigurnosnim propisima za zaštitu klasificiranih podataka EU-a (SL L 274, 15.10.2013., str. 1.).”"
						;

               2.

               u članku 12. stavak 5. zamjenjuje se sljedećim:
               „5.   Voditelj misije osigurava zaštitu klasificiranih podataka EU-a u skladu s Odlukom 2013/488/EU.”;

               3.

               u članku 14. stavku 1. dodaje se sljedeći podstavak:
               „Financijski referentni iznos namijenjen pokrivanju rashoda povezanih s Misijom od 15. prosinca 2014. do 14. prosinca 2015. iznosi 18 300 000 EUR.”;

               4.

               umeće se sljedeći članak:
               „Članak 14.a
               Projektna jedinica
               1.   Misija EUMM Georgia ima projektnu jedinicu za utvrđivanje i provedbu projekata. Misija EUMM Georgia prema potrebi olakšava provedbu projekata koje provode države članice i treće države u okviru njihove nadležnosti u područjima povezanima s misijom EUMM Georgia i radi potpore njezinim ciljevima te pruža savjete u vezi s tim projektima.
               2.   Podložno stavku 3., misija EUMM Georgia ovlaštena je zatražiti financijske doprinose država članica ili trećih država radi provedbe projekata koji na dosljedan način nadopunjuju druga djelovanja misije EUMM Georgia ako su ti projekti:

                           (a)

                           predviđeni u financijskom izvještaju koje se odnosi na ovu Odluku; ili

                           (b)

                           integrirani tijekom mandata putem izmjene financijskog izvještaja na zahtjev voditelja misije.

                     Misija EUMM Georgia s tim državama sklapa aranžman kojim se posebno uređuju specifični načini postupanja sa svim pritužbama trećih strana u pogledu štete nastale zbog djelovanja ili propusta misije EUMM Georgia prilikom upotrebe sredstava koja su te države stavile na raspolaganje. Ni Unija ni VP ni u kojem slučaju ne mogu odgovarati državama koje daju doprinose za djelovanja ili propuste misije EUMM Georgia prilikom upotrebe sredstava koja su te države stavile na raspolaganje.
               3.   Financijski doprinosi trećih država projektnoj jedinici podliježu prihvaćanju od strane PSO-a.”;

               5.

               u članku 16. stavci 1., 2. i 3. zamjenjuju se sljedećim:
               „1.   VP je ovlašten trećim državama povezanima s ovom Odlukom, prema potrebi i u skladu s potrebama Misije, slati klasificirane podatke i dokumente EU-a do razine ‚CONFIDENTIEL UE/EU CONFIDENTIAL’, koji su nastali za potrebe Misije, u skladu s Odlukom 2013/488/EU.
               2.   VP je ovlašten UN-u i OESS-u, u skladu s operativnim potrebama Misije, slati klasificirane podatke i dokumente EU-a do razine ‚RESTREINT UE/EU RESTRICTED’, koji su nastali za potrebe Misije, u skladu s Odlukom 2013/488/EU. U tu svrhu sastavljaju se aranžmani između VP-a i nadležnih tijela UN-a i OESS-a.
               3.   U slučaju specifične i hitne operativne potrebe, VP je također ovlašten državi domaćinu slati sve klasificirane podatke i dokumente EU-a do razine ‚RESTREINT UE/EU RESTRICTED/EU RESTRICTED’, koji su nastali za potrebe Misije, u skladu s Odlukom 2013/488/EU. U tu svrhu sastavljaju se aranžmani između VP-a i nadležnih tijela države domaćina.”;

               6.

               u članku 18. drugi stavak zamjenjuje se sljedećim:
               „Prestaje važiti 14. prosinca 2016.”.
         Članak 2.
   Ova Odluka stupa na snagu na dan donošenja.
   Primjenjuje se od 15. prosinca 2014.

      Sastavljeno u Bruxellesu 16. prosinca 2014.

            Za Vijeće

            Predsjednik

         S. GOZI

      (1)  Odluka Vijeća 2010/452/ZVSP od 12. kolovoza 2010. o Promatračkoj misiji Europske unije u Gruziji, EUMM Georgia (SL L 213, 13.8.2010., str. 43.).

      (2)  Zajednička akcija Vijeća 2008/736/ZVSP od 15. rujna 2008. o Promatračkoj misiji Europske unije u Gruziji, EUMM Georgia (SL L 248, 17.9.2008., str. 26.).


title: Odluka Vijeća (EU) 2016/334 od 4. ožujka 2016. o imenovanju dvaju zamjenika članova Odbora regija, koje je predložila Republika Litva

text:
               9.3.2016

               HR

               Službeni list Europske unije

               L 62/17

         ODLUKA VIJEĆA (EU) 2016/334
   od 4. ožujka 2016.
   o imenovanju dvaju zamjenika članova Odbora regija, koje je predložila Republika Litva
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog litavske vlade,
   budući da:

               (1)

               Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020.

               (2)

               Mjesta dvaju zamjenika članova u Odboru regija postala su slobodna istekom mandata gđe Odete ŽERLAUSKIENĖ i g. Jonasa PINSKUSA,

         DONIJELO JE OVU ODLUKU:
   Članak 1.
   Sljedeće osobe imenuju se zamjenicima članova Odbora regija do kraja tekućeg mandata koji istječe 25. siječnja 2020.:

               —

               gđa Andžela ŠAKINIENĖ, Member of Klaipėda District Municipal Council,

               —

               g. Kęstutis VAITUKAITIS, Member of Elektrėnai Municipal Council.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 4. ožujka 2016.

            Za Vijeće

            Predsjednica

         S.A.M. DIJKSMA

      (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

      (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

      (3)  Odluka Vijeća (EU) 2015/994 od 23. lipnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).


title: : Odluka Vijeća 2010/88/ZVSP/PUP od 30. studenoga 2009. o potpisivanju, u ime Europske unije, Sporazuma između Europske unije i Japana o međusobnoj pravnoj pomoći u kaznenim stvarima

text:
19/Sv. 16            HR                              Službeni list Europske unije                                                  207
32010D0088
12.2.2010.                                        SLUŽBENI LIST EUROPSKE UNIJE                                                L 39/19
                                              ODLUKA VIJEĆA 2010/88/ZVSP/PUP
                                                      od 30. studenoga 2009.
              o potpisivanju, u ime Europske unije, Sporazuma između Europske unije i Japana o međusobnoj
                                              pravnoj pomoći u kaznenim stvarima
VIJEĆE EUROPSKE UNIJE,                                                 ODLUČILO JE:
uzimajući u obzir Ugovor o Europskoj uniji, a posebno njegove                                     Članak 1.
članke 24. i 38.,
                                                                       U ime Europske unije odobrava se potpisivanje Sporazuma
                                                                       između Europske unije i Japana o međusobnoj pravnoj
budući da:                                                             pomoći u kaznenim stvarima, podložno sklapanju navedenog
                                                                       Sporazuma.
(1)    Vijeće je na svojem sastanku 26. i 27. veljače 2009.            Tekst Sporazuma priložen je ovoj Odluci.
       donijelo odluku kojom ovlašćuje Predsjedništvo da, u
       suradnji s Komisijom, otvori pregovore o Sporazumu
       između Europske unije i Japana o međusobnoj pravnoj                                        Članak 2.
       pomoći u kaznenim stvarima. Ti su pregovori bili
       uspješni i Sporazum je sastavljen.                              Predsjednika Vijeća ovlašćuje se da odredi jednu ili više osoba
                                                                       ovlaštenih za potpisivanje Sporazuma u ime Europske unije,
                                                                       podložno njegovu sklapanju.
(2)    S obzirom na nepostojanje bilateralnih sporazuma o
       međusobnoj pravnoj pomoći između država članica i
       Japan, Europska unija želi uspostaviti učinkovitiju sura       Sastavljeno u Bruxellesu 30. studenoga 2009.
       dnju između svojih država članica i Japana u području
       međusobne pravne pomoći u kaznenim stvarima.
                                                                                Za Vijeće
(3)    Sporazum bi trebalo potpisati, podložno njegovu                                                     Predsjednica
       naknadnom sklapanju,                                                                                B. ASK


title: Odluka Vijeća (ZVSP) 2016/1908 od 28. listopada 2016. o izmjeni Odluke 2010/573/ZVSP o mjerama ograničavanja protiv vodstva transnistrijske regije Republike Moldove

text:
               29.10.2016

               HR

               Službeni list Europske unije

               L 295/78

         ODLUKA VIJEĆA (ZVSP) 2016/1908
   od 28. listopada 2016.
   o izmjeni Odluke 2010/573/ZVSP o mjerama ograničavanja protiv vodstva transnistrijske regije Republike Moldove
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 27. rujna 2010. donijelo Odluku 2010/573/ZVSP (1).

               (2)

               Na temelju preispitivanja Odluke 2010/573/ZVSP mjere ograničavanja protiv vodstva transnistrijske regije Republike Moldove trebalo bi produljiti do 31. listopada 2017. Vijeće će nakon šest mjeseci preispitati stanje u vezi s mjerama ograničavanja.

               (3)

               Odluku 2010/573/ZVSP stoga bi trebalo na odgovarajući način izmijeniti,

         DONIJELO JE OVU ODLUKU:
   Članak 1.
   Članak 4. stavak 2. Odluke 2010/573/ZVSP zamjenjuje se sljedećim:

      „2.   Ova se Odluka primjenjuje do 31. listopada 2017. Ona se stalno preispituje. Prema potrebi se obnavlja ili mijenja ako Vijeće smatra da njezini ciljevi nisu ispunjeni.”

   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 28. listopada 2016.

            Za Vijeće

            Predsjednik

         M. LAJČÁK

      (1)  Odluka Vijeća 2010/573/ZVSP od 27. rujna 2010. o mjerama ograničavanja protiv vodstva transnistrijske regije Republike Moldove (SL L 253, 28.9.2010., str. 54.).


title: 96/621/EZ: Odluka Vijeća od 14. listopada 1996. o sklapanju Sporazuma u obliku razmjene pisama između Europske zajednice i Republike Turske kojim se od 1. siječnja 1994. utvrđuje dodatni iznos koji treba oduzeti od pristojbe ili carine kod uvoza u Zajednicu netretiranog maslinovog ulja podrijetlom iz Turske

text:
               03/Sv. 028

               HR

               Službeni list Europske unije

               87

         31996D0621

               L 277/38

               SLUŽBENI LIST EUROPSKE UNIJE

               14.10.1996.

      ODLUKA VIJEĆA

   od 14. listopada 1996.
   o sklapanju Sporazuma u obliku razmjene pisama između Europske zajednice i Republike Turske kojim se od 1. siječnja 1994. utvrđuje dodatni iznos koji treba oduzeti od pristojbe ili carine kod uvoza u Zajednicu netretiranog maslinovog ulja podrijetlom iz Turske
   (96/621/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 113. u vezi s prvom rečenicom njegovog članka 228. stavka 2.,
   uzimajući u obzir Odluku br. 1/77 Vijeća za pridruživanje EEZ - Turska od 17. svibnja 1977. o novim koncesijama za uvoz turskih poljoprivrednih proizvoda u Zajednicu, a posebno njezin Prilog IV.,
   uzimajući u obzir prijedlog Komisije,
   budući da je potrebno odobriti Sporazum u obliku razmjene pisama između Europske zajednice i Republike Turske kojim se od 1. siječnja 1994. utvrđuje dodatni iznos koji treba oduzeti od pristojbe ili carine kod uvoza u Zajednicu netretiranog maslinovog ulja podrijetlom iz Turske;
   budući da se Uredbom Vijeća (EEZ) br. 3813/92 od 28. prosinca 1992. o obračunskoj jedinici i stopama konverzije koje se primjenjuju za potrebe zajedničke poljoprivredne politike (1) ukida primjena korektivnog faktora od 1,207509 koji se primjenjivao na stope konverzije u poljoprivredi do 31. siječnja 1995.; budući da je stoga, uzimajući u obzir operativni događaj za primjenu stope konverzije u poljoprivredi, potrebno predvidjeti iznos za razdoblje koje završava 31. siječnja 1995. i iznos koji treba primjenjivati od 1. veljače 1995.,
   ODLUČILO JE:
   Članak 1.
   Ovime se, u ime Zajednice, odobrava Sporazum u obliku razmjene pisama između Europske zajednice i Republike Turske kojim se od 1. siječnja 1994. utvrđuje dodatni iznos koji treba oduzeti od pristojbe ili carine kod uvoza u Zajednicu netretiranog maslinovog ulja podrijetlom iz Turske.
   Tekst Sporazuma priložen je ovoj Odluci.
   Članak 2.
   Ovime se ovlašćuje predsjednik Vijeća da odredi osobu koja će biti ovlaštena potpisati Sporazum kako bi on obvezivao Zajednicu.
   Članak 3.
   Ova se Odluka objavljuje u Službenom listu Europskih zajednica.

      Sastavljeno u Luxembourgu 14. listopada 1996.

            Za Vijeće

            Predsjednik

         R. QUINN

      (1)  SL L 387, 31.12.1992., str. 1. Uredba kako je zadnje izmijenjena Uredbom (EZ) br. 150/95 (SL L 22, 31.1.1995., str. 1.).


               26.2.2016

               HR

               Službeni list Europske unije

               C 75/169

         P7_TA(2013)0292
   Zahtjev za ukidanje zastupničkog imuniteta Marine Le Pen
   Odluka Europskog parlamenta od 2. srpnja 2013. o zahtjevu za ukidanje imuniteta Marine Le Pen (2012/2325(IMM))
   (2016/C 075/27)

      Europski parlament,

               —

               uzimajući u obzir zahtjev za ukidanje imuniteta Marine Le Pen koji je 26. studenog 2012. proslijedila ministrica pravosuđa Francuske Republike i koji je objavljen na plenarnoj sjednici 10. prosinca 2012., u vezi sa zahtjevom glavnog tužitelja na žalbenom sudu u Lyonu od 7. studenog 2012.,

               —

               nakon saslušanja zastupnika Brune Gollnischa u skladu s člankom 7. stavkom 3. Poslovnika,

               —

               uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta o izboru zastupnika Europskog parlamenta na neposrednim općim izborima od 20. rujna 1976.,

               —

               uzimajući u obzir presude Suda Europske unije od 12. svibnja 1964., 10. srpnja 1986., 15. i 21. listopada 2008, 19. ožujka 2010., 6. rujna 2011. i 17. siječnja 2013. (1),

               —

               uzimajući u obzir članak 26. Ustava Francuske Republike,

               —

               uzimajući u obzir članak 6. stavak 2. i članak 7. Poslovnika,

               —

               uzimajući u obzir izvješće Odbora za pravna pitanja (A7-0236/2013),

               A.

               budući da je glavni tužitelj žalbenog suda u Lyonu zatražio ukidanje parlamentarnog imuniteta zastupnici Europskog parlamenta Marine Le Pen u vezi s tužbom za navodno kazneno djelo;

               B.

               budući da se u članku 9. Protokola br. 7 o povlasticama i imunitetima Europske unije navodi da zastupnici na teritoriju svoje države imaju imunitet koji se dodjeljuje zastupnicima parlamenta te države;

               C.

               budući da članak 26. Ustava Francuske Republike predviđa da zastupnici francuskog Parlamenta ne mogu biti predmetom sudskog postupka za mišljenja koja su iznijeli ili glasove koje su dali tijekom izvršavanja svojih dužnosti;

               D.

               budući da je Marine Le Pen optužena za poticanje na mržnju, diskriminaciju ili nasilje protiv skupine osoba na temelju njihove vjerske pripadnosti, što je u francuskom pravu kazneno djelo u skladu s člankom 24. stavkom 8., člankom 23. stavkom 1. te člankom 42. Akta od 29. srpnja 1881. i člankom 93. – 3. Akta 82-652 od 29. srpnja 1982., za koje su utvrđene kazne člankom 24., stavcima 8., 10., 11., 12. Akta od 29. srpnja 1881. i člankom 131. do članka 26. stavaka 2. i 3. Kaznenog zakona;

               E.

               budući da navodna radnja nije izravno ili očigledno povezana s izvršavanjem zastupničke dužnosti Marine Le Pen u Europskom parlamentu niti predstavlja mišljenja koja je iznijela ili glasove koje je dala izvršavajući svoje dužnosti zastupnice Europskog parlamenta u smislu članka 8. Protokola br. 7 o povlasticama i imunitetima Europske unije;

               F.

               budući da optužba nije povezana s položajem Marine Le Pen kao zastupnice Europskog parlamenta;

               G.

               budući da nema razloga za sumnju u postojanje fumus persecutionis;

               1.

               odlučuje ukinuti imunitet Marine Le Pen;

               2.

               nalaže svojem predsjedniku da odmah proslijedi ovu Odluku i izvješće nadležnog odbora ministrici pravosuđa Francuske Republike i Marine Le Pen.

      (1)  Presuda od 12. svibnja 1964. u predmetu 101/63, Wagner/Fohrmann i Krier (Zbornik sudske prakse 1964., str. 381.); presuda od 10. srpnja 1986. u predmetu 149/85, Wybot/Faure i drugi (Zbornik sudske prakse 1986., str. 2391.); presuda od 15. listopada 2008. u predmetu T-345/05, Mote/Parlament (Zbornik sudske prakse 2008., str. II-2849.); presuda od 21. listopada 2008. u spojenim predmetima C-200/07 i C-201/07, Marra/De Gregorio i Clemente (Zbornik sudske prakse 2008., str. I-7929.); presuda od 19. ožujka 2010. u predmetu T-42/06, Gollnisch/Parlament (Zbornik sudske prakse 2010., str. II-1135.); presuda od 6. Rujna 2011. u predmetu C-163/10, Patriciello (Zbornik sudske prakse 2011., str. I-7565) i presuda od 17. rujna 2013. u spojenim predmetima T-346/11 i T-347/11 Gollnisch/Parlament (još nije objavljeno u Zborniku sudkse prakse).


title: Odluka Vijeća (EU) 2016/839 od 23. svibnja 2016. o sklapanju, u ime Europske unije, Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane

text:
               28.5.2016

               HR

               Službeni list Europske unije

               L 141/28

         ODLUKA VIJEĆA (EU) 2016/839
   od 23. svibnja 2016.
   o sklapanju, u ime Europske unije, Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 217., u vezi s člankom 218. stavkom 6. točkom (a) i člankom 218. stavkom 8. drugim podstavkom, kao i njegovim člankom 218. stavkom 7.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               Vijeće je 15. lipnja 2009. ovlastilo Komisiju da započne pregovore s Republikom Moldovom za sklapanje novog sporazuma između Unije i Republike Moldove kojim se zamjenjuje Sporazum o partnerstvu i suradnji (2).

               (2)

               Ti su pregovori uspješno okončani te je Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane („Sporazum”) parafiran 29. studenoga 2013.

               (3)

               U skladu s Odlukom Vijeća 2014/492/EU (3) Sporazum je potpisan 27. lipnja 2014., podložno njegovu kasnijem sklapanju.

               (4)

               U skladu s člankom 218. stavkom 7. Ugovora o funkcioniranju Europske unije, primjereno je da Vijeće ovlasti Komisiju da odobri izmjene Sporazuma koje treba usvojiti Odbor za pridruživanje u svojem sastavu za trgovinu, kako je navedeno u članku 438. stavku 4. Sporazuma, prema prijedlogu Pododbora za oznake zemljopisnog podrijetla u skladu s člankom 306. Sporazuma.

               (5)

               Primjereno je odrediti odgovarajuće postupke za zaštitu oznaka zemljopisnog podrijetla koje su zaštićene na temelju Sporazuma.

               (6)

               Sporazum ne bi trebalo tumačiti na način da se njime dodjeljuju prava ili nameću obveze na koje se može izravno pozivati pred sudovima Unije ili država članica.

               (7)

               Sporazum bi trebalo odobriti,

         DONIJELO JE OVU ODLUKU:
   Članak 1.
   Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane („Sporazum”), odobrava se u ime Unije (4).
   Članak 2.
   Predsjednik Vijeća u ime Unije šalje obavijest predviđenu u članku 464. stavku 1. Sporazuma (5).
   Članak 3.
   Za potrebe članka 306. Sporazuma, izmjene Sporazuma putem odluka Pododbora za oznake zemljopisnog podrijetla odobrava Komisija u ime Unije. Kada zainteresirane strane ne mogu postići dogovor nakon prigovora koji se odnose na oznaku zemljopisnog podrijetla, Komisija usvaja stajalište na temelju postupka utvrđenog u članku 57. stavku 2. Uredbe (EU) br. 1151/2012 Europskog parlamenta i Vijeća (6).
   Članak 4.
   1.   Ime zaštićeno na temelju pododjeljka 3. „Oznake zemljopisnog podrijetla” glave V. poglavlja 9. Sporazuma može koristiti bilo koji gospodarski subjekt koji stavlja na tržište poljoprivredne proizvode, prehrambene proizvode, vina, aromatizirana vina ili jaka alkoholna pića koja su u skladu s odgovarajućom specifikacijom.
   2.   U skladu s člankom 301. Sporazuma, države članice i institucije Unije provode zaštitu predviđenu u člancima od 297. do 300. Sporazuma, uključujući na zahtjev zainteresirane strane.
   Članak 5.
   Sporazum se ne tumači na način da se njime dodjeljuju prava ili nameću obveze na koje se može izravno pozivati pred sudovima Unije ili država članica.
   Članak 6.
   Ova Odluka stupa na snagu na dan donošenja.

      Sastavljeno u Bruxellesu 23. svibnja 2016.

            Za Vijeće

            Predsjednica

         F. MOGHERINI

      (1)  Suglasnost dana 13. studenoga 2014. (još nije objavljeno u Službenom listu)..

      (2)  Sporazum o partnerstvu i suradnji između Europskih zajednica i njihovih država članica i Republike Moldove (SL L 181, 24.6.1998., str. 3.
      ).

      (3)  Odluka Vijeća 2014/492/EU od 16. lipnja 2014. o potpisivanju, u ime Europske unije, i privremenoj primjeni Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane (SL L 260, 30.8.2014., str. 1.).

      (4)  Sporazum je objavljen u Službenom listu Europske unije (SL L 260, 30.8.2014., str. 3.) zajedno s odlukom o potpisivanju.

      (5)  Glavno tajništvo Vijeća objavit će u Službenom listu Europske unije datum stupanja na snagu Sporazuma.

      (6)  Uredba (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (SL L 343, 14.12.2012., str. 1.).


title: Odluka Vijeća od 12. lipnja 2017. o imenovanju potpredsjednika Ureda Zajednice za biljne sorte

text:
               16.6.2017

               HR

               Službeni list Europske unije

               C 191/12

         ODLUKA VIJEĆA
   od 12. lipnja 2017.
   o imenovanju potpredsjednika Ureda Zajednice za biljne sorte
   (2017/C 191/02)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 2100/94 od 27. srpnja 1994. o oplemenjivačkom pravu na biljnu sortu Zajednice (1), a posebno njezin članak 43. stavak 3.,
   budući da:

               (1)

               Odlukom od 19. ožujka 2012. (2), Vijeće je obnovilo mandat g. Carlosa PEREIRE GODINHA kao potpredsjednika Ureda Zajednice za biljne sorte („Ured”).

               (2)

               Mandat g. Carlosa PEREIRE GODINHA istekao je 31. ožujka 2017.

               (3)

               12. travnja 2017., nakon pribavljenog mišljenja Upravnog vijeća Ureda, Komisija je predložila g. Francesca MATTINU kao jedinog kandidata za potpredsjednika Ureda Zajednice za biljne sorte,

         DONIJELO JE OVU ODLUKU:
   Članak 1.
   1.   G. Francesco MATTINA imenuje se potpredsjednikom Ureda Zajednice za biljne sorte („Ured”) na razdoblje od pet godina.
   2.   Mandat g. Francesca MATTINE traje od datuma na koji preuzme svoje dužnosti. Taj se datum dogovara između predsjednika i Upravnog vijeća Ureda.
   Članak 2.
   Predsjednika Upravnog vijeća Ureda ovlašćuje se za potpisivanje ugovora o radu s g. Francescom MATTINOM.
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 12. lipnja 2017.

            Za Vijeće

            Predsjednik

         C. CAMILLERI

      (1)  SL L 227, 1.9.1994., str. 1.

      (2)  Odluka Vijeća od 19. ožujka 2012. o obnovi mandata potpredsjednika Ureda Zajednice za biljne sorte (SL C 82, 21.3.2012., str. 6.).


title: Odluka Europskog parlamenta (EU) 2015/1664 od 29. travnja 2015. o zaključenju poslovnih knjiga Europske agencije za lijekove za financijsku godinu 2013.

text:
               30.9.2015

               HR

               Službeni list Europske unije

               L 255/269

      ODLUKA EUROPSKOG PARLAMENTA (EU) 2015/1664
      od 29. travnja 2015.
      o zaključenju poslovnih knjiga Europske agencije za lijekove za financijsku godinu 2013.
      EUROPSKI PARLAMENT,

                  —

                  uzimajući u obzir konačnu godišnju računovodstvenu dokumentaciju Europske agencije za lijekove za financijsku godinu 2013.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Europske agencije za lijekove za financijsku godinu 2013. zajedno s odgovorima Agencije (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti osnovnih transakcija, koju je podnio Revizorski sud za financijsku godinu 2013., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 17. veljače 2015. o razrješnici koju treba dobiti Agencija za izvršenje proračuna za financijsku godinu 2013. (05304/2015 – C8-0054/2015),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (3),

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (4), a posebno njezin članak 208.,

                  —

                  uzimajući u obzir Uredbu (EZ) br. 726/2004 Europskog parlamenta i Vijeća od 31. ožujka 2004. o utvrđivanju postupaka odobravanja primjene i postupaka nadzora nad primjenom lijekova koji se rabe u humanoj i veterinarskoj medicini, te uspostavi Europske agencije za lijekove (5), a posebno njezin članak 68.,

                  —

                  uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (6),

                  —

                  uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (7), a posebno njezin članak 108.,

                  —

                  uzimajući u obzir članak 94. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor i mišljenje Odbora za okoliš, javno zdravlje i sigurnost hrane (A8-0075/2015),

         1.

            utvrđuje da konačna godišnja računovodstvena dokumentacija Europske agencije za lijekove odgovara obliku u kojemu je sadržana u prilogu izvješću Revizorskog suda;

         2.

            odobrava zaključenje poslovnih knjiga Europske agencije za lijekove za financijsku godinu 2013.;

         3.

            nalaže svojem predsjedniku da ovu Odluku proslijedi izvršnom direktoru Europske agencije za lijekove, Vijeću, Komisiji i Revizorskom sudu te da je da na objavu u Službenom listu Europske unije (serija L).

               Predsjednik

            Martin SCHULZ

               Glavni tajnik

            Klaus WELLE

         (1)  SL C 442, 10.12.2014., str. 193.

         (2)  Vidjeti bilješku 1.

         (3)  SL L 248, 16.9.2002., str. 1.

         (4)  SL L 298, 26.10.2012., str. 1.

         (5)  SL L 136, 30.4.2004., str. 1.

         (6)  SL L 357, 31.12.2002., str. 72.

         (7)  SL L 328, 7.12.2013., str. 42.


title: Odluka Vijeća (EU) 2016/1177 od 12. srpnja 2016. o potpisivanju, u ime Europske unije, i privremenoj primjeni Protokola o izmjeni uz Sporazum između Europske zajednice i Kneževine Monaka o mjerama istovjetnima onima utvrđenima u Direktivi Vijeća 2003/48/EZ

text:
               20.7.2016

               HR

               Službeni list Europske unije

               L 195/1

         ODLUKA VIJEĆA (EU) 2016/1177
   od 12. srpnja 2016.
   o potpisivanju, u ime Europske unije, i privremenoj primjeni Protokola o izmjeni uz Sporazum između Europske zajednice i Kneževine Monaka o mjerama istovjetnima onima utvrđenima u Direktivi Vijeća 2003/48/EZ
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 115. u vezi s člankom 218. stavkom 5. i člankom 281. stavkom 8. drugim podstavkom,
   uzimajući u obzir prijedlog Europske komisije,
   budući da:

               (1)

               Vijeće je 14. svibnja 2013. ovlastilo Komisiju da započne pregovore s Kneževinom Monakom radi izmjene Sporazuma između Europske zajednice i Kneževine Monaka o mjerama istovjetnima onima utvrđenima u Direktivi Vijeća 2003/48/EZ (1) (dalje u tekstu: „Sporazum”) kako bi se taj Sporazum uskladio s najnovijim kretanjima na globalnoj razini na kojoj je dogovoreno promicanje automatske razmjene informacija kao međunarodnog standarda.

               (2)

               Tekst Protokola o izmjeni uz Sporazum (dalje u tekstu: „Protokol o izmjeni”), koji je rezultat pregovora, sukladan je pregovaračkim smjernicama koje je donijelo Vijeće jer se njime omogućuje usklađivanje Sporazuma s najnovijim kretanjima na međunarodnoj razini u vezi s automatskom razmjenom informacija, to jest s „globalnim standardom za automatsku razmjenu informacija o financijskim računima u poreznim stvarima” koji je razvila Organizacija za gospodarsku suradnju i razvoj (OECD). Unija, države članice i Kneževina Monako aktivno su sudjelovale u radu Svjetskog foruma OECD-a kako bi pružile potporu razvoju i provedbi tog standarda. Tekst Sporazuma, kako je izmijenjen Protokolom o izmjeni, pravna je osnova za provedbu globalnog standarda u odnosima između Unije i Kneževine Monaka.

               (3)

               Protokol o izmjeni trebalo bi potpisati.

               (4)

               S obzirom na smjernice koje su države članice i Kneževina Monako iznijele u okviru Svjetskog foruma OECD-a, Protokol o izmjeni trebalo bi privremeno primjenjivati od 1. siječnja 2017. do završetka postupaka potrebnih za njegovo sklapanje,

         DONIJELO JE OVU ODLUKU:
   Članak 1.
   Odobrava se potpisivanje u ime Unije Protokola o izmjeni uz Sporazum između Europske zajednice i Kneževine Monaka o mjerama istovjetnima onima utvrđenima u Direktivi Vijeća 2003/48/EZ, podložno sklapanju navedenog Protokola o izmjeni.
   Tekst Protokola o izmjeni priložen je ovoj Odluci.
   Članak 2.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Protokola o izmjeni u ime Unije.
   Članak 3.
   Protokol o izmjeni privremeno se primjenjuje, podložno reciprocitetu, od 1. siječnja 2017. do završetka postupaka potrebnih za njegovo sklapanje.
   Predsjednik Vijeća u ime Unije obavješćuje Kneževinu Monako o svojoj namjeri da, podložno reciprocitetu, privremeno primjenjuje Protokol o izmjeni od 1. siječnja 2017.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 12. srpnja 2016.

            Za Vijeće

            Predsjednik

         P. KAŽIMÍR

      (1)  SL L 19, 21.1.2005., str. 55.


title: 2014/854/EU: Odluka Vijeća od 7. studenoga 2014. o utvrđivanju stajališta koje treba donijeti u ime Europske unije u Upravnom odboru Gospodarske komisije Ujedinjenih naroda za Europu o nacrtu novog pravilnika o bočnom udaru u stup i o nacrtu izmjene tog pravilnika

text:
               29.11.2014

               HR

               Službeni list Europske unije

               L 344/20

         ODLUKA VIJEĆA
   od 7. studenoga 2014.
   o utvrđivanju stajališta koje treba donijeti u ime Europske unije u Upravnom odboru Gospodarske komisije Ujedinjenih naroda za Europu o nacrtu novog pravilnika o bočnom udaru u stup i o nacrtu izmjene tog pravilnika

      (2014/854/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 114., u vezi s njegovim člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Unija je Odlukom Vijeća 97/836/EZ (1) pristupila Sporazumu Gospodarske komisije Ujedinjenih naroda za Europu (UNECE) o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani sporazum iz 1958.”).

               (2)

               Standardizirani zahtjevi nacrta novog pravilnika UNECE-a o jedinstvenim odredbama o homologaciji vozila s obzirom na karakteristike u vezi s bočnim udarom u stup, kao i nacrta izmjene nacrta novog pravilnika UNECE-a o jedinstvenim odredbama o homologaciji vozila s obzirom na karakteristike u vezi s bočnim udarom u stup, namijenjeni su uklanjanju tehničkih prepreka trgovini motornim vozilima i njihovim sastavnim dijelovima među ugovornim strankama Revidiranog sporazuma iz 1958. i osiguravanju da ta vozila i sastavni dijelovi pružaju visoku razinu sigurnosti i zaštite.

               (3)

               Primjereno je utvrditi stajalište koje treba zauzeti u ime Unije u Upravnom odboru Revidiranog sporazuma iz 1958. u pogledu donošenja tog nacrta pravilnika UNECE-a i nacrta izmjene tog pravilnika,

         DONIJELO JE OVU ODLUKU:
   Članak 1.
   Stajalište koje treba donijeti u ime Europske unije u Upravnom odboru Revidiranog sporazuma iz 1958. jest da se glasuje za nacrt novog pravilnika UNECE-a o jedinstvenim odredbama o homologaciji vozila s obzirom na karakteristike u vezi s bočnim udarom u stup, u skladu sa sadržajem dokumenta ECE TRANS/WP.29/2014/79, kao i za nacrt izmjene tog pravilnika, u skladu sa sadržajem dokumenta ECE TRANS/WP.29/2014/80.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 7. studenoga 2014.

            Za Vijeće

            Predsjednik

         P. C. PADOAN

      (1)  Odluka Vijeća 97/836/EZ od 27. studenoga 1997. s obzirom na pristupanje Europske zajednice Sporazumu Gospodarske komisije Ujedinjenih naroda za Europu o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani sporazum iz 1958.”) (SL L 346, 17.12.1997., str. 78.).


title: 2009/989/EZ, Euratom: Odluka Vijeća i Komisije od 17. studenoga 2009. o sklapanju Sporazuma o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Republike Tadžikistana, s druge strane

text:
               11/Sv. 067

               HR

               Službeni list Europske unije

               105

         32009D0989

               L 350/1

               SLUŽBENI LIST EUROPSKE UNIJE

               17.11.2009.

      ODLUKA VIJEĆA I KOMISIJE

   od 17. studenoga 2009.
   o sklapanju Sporazuma o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Republike Tadžikistana, s druge strane
   (2009/989/EZ, Euratom)
   VIJEĆE EUROPSKE UNIJE, KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice, a posebno njegov članak 44. stavak 2., članak 47. stavak 2. zadnju rečenicu, članak 55., članak 57. stavak 2., članak 63. stavak 3., članak 71., članak 80. stavak 2., članak 93., članak 94., članak 133. i članak 181.a, i u vezi člankom 300. stavkom 2. prvim podstavkom zadnjom rečenicom i člankom 300. stavkom 3. drugim podstavkom,
   uzimajući u obzir Ugovor o osnivanju Europske zajednice za atomsku energiju, a posebno njegov članak 101. prvi stavak;
   uzimajući u obzir prijedlog Komisije,
   uzimajući u obzir suglasnost Europskog parlamenta,
   uzimajući u obzir suglasnost Vijeća sukladno članku 101. Ugovora o osnivanju Europske zajednice za atomsku energiju,
   budući da:

               (1)

               Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Republike Tadžikistana s druge strane, potpisan je u ime Zajednice u Luxembourgu 11. listopada 2004.

               (2)

               Sporazum bi trebalo sklopiti,

         DONIJELI SU OVU ODLUKU:
   Članak 1.
   1.   Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Republike Tadžikistana, s druge strane, zajedno s prilozima i Protokolom koji su mu priloženi, te izjavama koje je Zajednica dala jednostrano ili zajednički s drugom strankom koje su priložene Završnom aktu, ovime se odobravaju u ime Europske zajednice i Europske zajednice za atomsku energiju.
   2.   Tekst Sporazuma, prilozi, Protokol i Završni akt priloženi su ovoj Odluci.
   Članak 2.
   1.   Stajalište koje Zajednica treba zauzeti unutar Vijeća za suradnju i Odbora za suradnju, uspostavljenih Sporazumom, usvaja Vijeće na prijedlog Komisije, ili Komisija, u skladu s odgovarajućim odredbama Ugovora o osnivanju Europske zajednice i Europske zajednice za atomsku energiju.
   2.   Predsjednik Vijeća predsjedava Vijećem za suradnju i predstavlja stajalište Zajednice. Predstavnik Komisije predsjedava Odborom za suradnju i predstavlja stajalište Zajednice.
   3.   Zajednicu predstavlja Komisija u posebnim odborima koje je osnovalo Vijeće za suradnju u skladu s člankom 80. Sporazuma.
   Članak 3.
   Predsjednik Vijeća u ime Europske zajednice upućuje obavijest, sukladno članku 100. prvom stavku drugoj rečenici Sporazuma. Predsjednik Komisije u ime Europske zajednice za atomsku energiju upućuje takvu obavijest.

      Sastavljeno u Bruxellesu 17. studenoga 2009.

            Za Vijeće

            Predsjednik

         C. BILDT

            Za Komisiju

            Predsjednik

         José Manuel BARROSO


title: Odluka Izvršnog odbora od 15. prosinca 1997. o vodećim načelima o dokaznim sredstvima i indicijama u okviru sporazuma o ponovnom prihvatu između schengenskih država (SCH/Com-ex (97)39 rev.)

text:
               19/Sv. 009

               HR

               Službeni list Europske unije

               132

         41997D0039

               L 239/188

               SLUŽBENI LIST EUROPSKE UNIJE

               15.12.1997.

         ODLUKA IZVRŠNOG ODBORA
   od 15. prosinca 1997.
   o vodećim načelima o dokaznim sredstvima i indicijama u okviru sporazuma o ponovnom prihvatu između schengenskih država
   (SCH/Com-ex (97)39 rev.)
   IZVRŠNI ODBOR,
   uzimajući u obzir članak 132. Konvencije o provedbi Schengenskog sporazuma,
   uzimajući u obzir članak 23 stavak 4. spomenute Konvencije,
   ODLUČIO JE:
   ovime se potvrđuje Dokument SCH/II-Read (97)3 rev. 7 o vodećim načelima o dokaznim sredstvima i indicijama u okviru sporazuma o ponovnom prihvatu između schengenskih država, koji je ovdje priložen. Primjena navedenih načela se preporučuje od dana donošenja ove Odluke.

      Beč, 15. prosinca 1997.

            Predsjednik

         K. SCHLÖGL

   SCH/II-Read (97)3 rev.7
   Predmet: vodeća načela o dokaznim sredstvima i indicijama u okviru sporazuma o ponovnom prihvatu između schengenskih država
   Budući da su u praksi prilikom primjene sporazuma o ponovnom prihvatu proizašli problemi, posebno kod dokaznih sredstava kojima se dokazuje postojanje nezakonitog boravka stranih državljana na državnom području ili u tranzitu preko državnog područja zamoljene ugovorne stranke;
   Ugovorne stranke donijele su sljedeća vodeća načela koja im mogu koristiti prilikom primjenjivanja budućih sporazuma o ponovnom prihvatu:

               1.

               Sljedeći se dokumenti, između ostalog, mogu smatrati dokazom boravka ili tranzita:

                           —

                           ulazni pečat utisnut na putnu ispravu zamoljene ugovorne stranke,

                           —

                           izlazni pečat države koja graniči s ugovornom strankom, uzimajući u obzir smjer putovanja i datum prelaska granice,

                           —

                           ulazni pečat utisnut na lažnu ili krivotvorenu putnu ispravu zamoljene ugovorne stranke,

                           —

                           putne karte izdane na osobno ime kojima se formalno može utvrditi ulazak,

                           —

                           otisci prstiju,

                           —

                           važeća boravišna dozvola,

                           —

                           važeća viza koju je izdala ugovorna stranka,

                           —

                           karta za ukrcaj/iskrcaj na kojoj se nalazi datum ulaska na državno područje zamoljene ugovorne stranke.

               2.

               Presumpcija boravka ili tranzita, inter alia, može se utvrditi pomoću sljedećih indicija:

                           —

                           izjava službenika,

                           —

                           izjava trećih osoba,

                           —

                           izjava osobe koja će biti transferirana,

                           —

                           boravišna dozvola kojoj je istekla valjanost, bilo koje vrste, koju je izdala zamoljena ugovorna stranka,

                           —

                           viza kojoj je istekla valjanost‚ a koju je izdala zamoljena ugovorna stranka,

                           —

                           isprave koje su izdane na osobno ime na državnom području zamoljene ugovorne stranke,

                           —

                           putne karte,

                           —

                           hotelski računi,

                           —

                           karte za pristup javnim ili privatnim ustanovama u ugovornim strankama,

                           —

                           karte za zakazani pregled kod liječnika, stomatologa itd.,

                           —

                           podaci koji pokazuju da je osoba koja se transferira koristila usluge pomagača ili putničke agencije.

               3.

               U mjeri u kojoj schengenski partneri uzimaju u obzir dokazna sredstva pod točkom 1. prilikom zaključivanja budućih sporazuma o ponovnom prihvatu, ta dokazna sredstva pružaju uvjerljiv dokaz o boravištu ili tranzitu. U načelu, daljnja istraga se neće provoditi. Dokazi o suprotnome ipak su dopušteni (npr. lažna ili krivotvorena isprava).

               4.

               U mjeri u kojoj schengenski partneri uzimaju u obzir dokaze iz točke 1. prilikom zaključivanja budućih sporazuma o ponovnom prihvatu, takvi dokazima se utvrđuje presumpcija boravišta ili tranzita. Po prirodi stvari, u slučaju dokaza o suprotnome, presumpcija je oboriva.


title: 87/144/EEZ: Odluka Komisije od 13. veljače 1987. o izmjeni Odluke 80/686/EEZ o osnivanju Savjetodavnog odbora za nadzor i smanjenje onečišćenja izazvanog ispuštanjem ugljikovodika u more

text:
               15/Sv. 007

               HR

               Službeni list Europske unije

               18

         31987D0144

               L 057/57

               SLUŽBENI LIST EUROPSKE UNIJE

               13.02.1987.

      ODLUKA KOMISIJE

   od 13. veljače 1987.
   o izmjeni Odluke 80/686/EEZ o osnivanju Savjetodavnog odbora za nadzor i smanjenje onečišćenja izazvanog ispuštanjem ugljikovodika u more
   (87/144/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   budući da je Odlukom 80/686/EEZ (1) Komisija osnovala Savjetodavni odbor za nadzor i smanjenje onečišćenja izazvanog ispuštanjem ugljikovodika u more; budući da je Odlukom 85/208/EEZ (2) Komisija proširila nadležnost Odbora kako bi se uključile i druge štetne tvari;
   budući da je ostvaren značajan napredak djelovanja Zajednice u odnosu na nadzor i smanjenje onečišćenja mora izazvanog izlijevanjem nafte u more;
   budući da u svojoj rezoluciji od 16. rujna 1983. (3) Europski parlament smatra da treba primjenjivati stroga pravila u odnosu na, inter alia, članove odbora i skupine stručnjaka;
   budući da zbog gore navedenih razloga Odluku 80/686/EEZ treba izmijeniti,
   ODLUČILA JE:
   Članak 1.
   Odluka 80/686/EEZ mijenja se kako slijedi:

               1.

               U članku 3. stavku 1. riječi „po tri predstavnika iz svake države članice” zamjenjuju se riječima „po dva predstavnika iz svake države članice”;

               2.

               Članak 7. zamjenjuje se sljedećim:
               „Članak 7.
               Kada je to potrebno, Komisija može pozvati jednog od ili više članova koji su vrlo stručni u dotičnom području da pojedinačno sudjeluju na sastanku.”

               3.

               Članak 10. briše se.

      Sastavljeno u Bruxellesu 13. veljače 1987.

            Za Komisiju

         Stanley CLINTON DAVIS

            Član Komisije

      (1)  SL L 188, 22.7.1980., str. 11.

      (2)  SL L 89, 29.3.1985., str. 64.

      (3)  SL C 277, 17.10.1983., str. 195.


title: Odluka Vijeća 2014/22/ZVSP od 20. siječnja 2014. o izmjeni Odluke 2013/353/ZVSP o izmjeni i produljenju mandata posebnog predstavnika Europske unije za Južni Kavkaz i krizu u Gruziji

text:
               21.1.2014

               HR

               Službeni list Europske unije

               L 16/30

      ODLUKA VIJEĆA 2014/22/ZVSP
   od 20. siječnja 2014.
   o izmjeni Odluke 2013/353/ZVSP o izmjeni i produljenju mandata posebnog predstavnika Europske unije za Južni Kavkaz i krizu u Gruziji
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 31. stavak 2. i članak 33.,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 25. kolovoza 2011. donijelo Odluku 2011/518/ZVSP (1) o imenovanju g. Philippea LEFORTA posebnim predstavnikom Europske unije (PPEU) za Južni Kavkaz i krizu u Gruziji.

               (2)

               Vijeće je 2. srpnja 2013. donijelo Odluku 2013/353/ZVSP (2) o produljenju mandata PPEU-a do 30. lipnja 2014. i utvrđivanju financijskog referentnog iznosa do 31. prosinca 2013.

               (3)

               Trebalo bi predvidjeti novi financijski referentni iznos za razdoblje od 1. siječnja 2014. do 30. lipnja 2014.,

         DONIJELO JE OVU ODLUKU:
   Članak 1.
   Članak 5. Odluke 2013/353/ZVSP mijenja se kako slijedi:

               (a)

               u stavku 1. dodaje se sljedeći podstavak:
               „Financijski referentni iznos namijenjen pokrivanju rashoda povezanih s mandatom PPEU-a za razdoblje od 1. siječnja 2014. do 30. lipnja 2014. iznosi 1 040 000 EUR.”;

               (b)

               u stavku 2. prva rečenica zamjenjuje se sljedećim:
               „Izdaci financirani iz iznosa navedenog u stavku 1. prvom podstavku prihvatljivi su od 1. srpnja 2013.”

         Članak 2.
   Stupanje na snagu
   Ova Odluka stupa na snagu na dan donošenja.
   Primjenjuje se od 1. siječnja 2014.

      Sastavljeno u Bruxellesu 20. siječnja 2014.

            Za Vijeće

            Predsjednica

         C. ASHTON

      (1)  Odluka Vijeća 2011/518/ZVSP od 25. kolovoza 2011. o imenovanju posebnog predstavnika Europske unije za Južni Kavkaz i krizu u Gruziji (SL L 221, 27.8.2011., str. 5.).

      (2)  Odluka Vijeća 2013/353/ZVSP od 2. srpnja 2013. o izmjeni i produljenju mandata posebnog predstavnika Europske unije za Južni Kavkaz i krizu u Gruziji (SL L 185, 4.7.2013., str. 9.).


title: Odluka Europskog parlamenta (EU) 2016/1528 od 28. travnja 2016. o razrješnici za izvršenje proračuna Europskog nadzornog tijela za osiguranje i strukovno mirovinsko osiguranje za financijsku godinu 2014.

text:
               14.9.2016

               HR

               Službeni list Europske unije

               L 246/266

         ODLUKA EUROPSKOG PARLAMENTA (EU) 2016/1528
   od 28. travnja 2016.
   o razrješnici za izvršenje proračuna Europskog nadzornog tijela za osiguranje i strukovno mirovinsko osiguranje za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Europskog nadzornog tijela za osiguranje i strukovno mirovinsko osiguranje za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europskog nadzornog tijela za osiguranje i strukovno mirovinsko osiguranje za financijsku godinu 2014., s odgovorom Nadzornog tijela (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Nadzorno tijelo treba dobiti za izvršenje proračuna za financijsku godinu 2014. (05584/2016 – C8-0087/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EU) br. 1094/2010 Europskog parlamenta i Vijeća od 24. studenoga 2010. o osnivanju Europskog nadzornog tijela (Europskog nadzornog tijela za osiguranje i strukovno mirovinsko osiguranje), o izmjeni Odluke br. 716/2009/EZ i o stavljanju izvan snage Odluke Komisije 2009/79/EZ (4), a posebno njezin članak 64.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za ekonomsku i monetarnu politiku (A8-0091/2016),

               1.

               daje razrješnicu izvršnom direktoru Europskog nadzornog tijela za osiguranje i strukovno mirovinsko osiguranje za izvršenje proračuna Nadzornog tijela za financijsku godinu 2014.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Europskog nadzornog tijela za osiguranje i strukovno mirovinsko osiguranje, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 409, 9.12.2015., str. 175.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 331, 15.12.2010., str. 48.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: 2011/739/EU: Odluka Vijeća od 20. listopada 2011. o sklapanju Sporazuma između Europske unije, Švicarske Konfederacije i Kneževine Lihtenštajna o izmjeni Dodatnog sporazuma između Europske zajednice, Švicarske Konfederacije i Kneževine Lihtenštajna kojim se na Kneževinu Lihtenštajn proširuje Sporazum između Europske zajednice i Švicarske Konfederacije o trgovini poljoprivrednim proizvodima

text:
               11/Sv. 031

               HR

               Službeni list Europske unije

               245

         32011D0739

               L 297/48

               SLUŽBENI LIST EUROPSKE UNIJE

               20.10.2011.

      ODLUKA VIJEĆA

   od 20. listopada 2011.
   o sklapanju Sporazuma između Europske unije, Švicarske Konfederacije i Kneževine Lihtenštajna o izmjeni Dodatnog sporazuma između Europske zajednice, Švicarske Konfederacije i Kneževine Lihtenštajna kojim se na Kneževinu Lihtenštajn proširuje Sporazum između Europske zajednice i Švicarske Konfederacije o trgovini poljoprivrednim proizvodima
   (2011/739/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 6. točkom (a) podtočkom v.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               Sporazum između Europske zajednice i Švicarske Konfederacije o trgovini poljoprivrednim proizvodima (2) (dalje u tekstu „Poljoprivredni sporazum”) stupio je na snagu 1. lipnja 2002.

               (2)

               Dodatni sporazum između Europske zajednice, Švicarske Konfederacije i Kneževine Lihtenštajna kojim se na Kneževinu Lihtenštajn proširuje Sporazum između Europske zajednice i Švicarske Konfederacije o trgovini poljoprivrednim proizvodima (3) (dalje u tekstu „Dodatni sporazum”) stupio je na snagu 13. listopada 2007.

               (3)

               Komisija je, u ime Unije, dovršila pregovore o Sporazumu između Europske unije i Švicarske Konfederacije o zaštiti oznaka izvornosti i oznaka zemljopisnog podrijetla za poljoprivredne i prehrambene proizvode kojim se, umetanjem novog Priloga 12., mijenja Poljoprivredni sporazum.

               (4)

               Europska unija, Kneževina Lihtenštajn i Švicarska Konfederacija su se sporazumjele da bi Dodatni sporazum također trebalo izmijeniti kako bi se vodilo računa o zaštita oznaka izvornosti i oznaka zemljopisnog podrijetla.

               (5)

               Sporazum između Europske unije, Švicarske Konfederacije i Kneževine Lihtenštajna o izmjeni Dodatnog sporazuma (dalje u tekstu „Sporazum”) trebalo bi sklopiti,

         DONIJELO JE OVU ODLUKU:
   Članak 1.
   Sporazum između Europske unije, Švicarske Konfederacije i Kneževine Lihtenštajna o izmjeni Dodatnog sporazuma između Europske zajednice, Švicarske Konfederacije i Kneževine Lihtenštajna kojim se na Kneževinu Lihtenštajn proširuje Sporazum između Europske zajednice i Švicarske Konfederacije o trgovini poljoprivrednim proizvodima (dalje u tekstu „Sporazum”), se ovime odobrava u ime Unije.
   Tekst Sporazuma priložen je ovoj Odluci.
   Članak 2.
   Predsjednik Vijeća određuje osobu ovlaštenu, u ime Unije, položiti instrument odobrenja, predviđen člankom 3. Sporazuma kako bi on obvezivao Uniju.
   Članak 3.
   Ova Odluka stupa na snagu na dan donošenja.

      Sastavljeno u Luksemburgu 20. listopada 2011.

            Za Vijeće

            Predsjednik

         M. SAWICKI

      (1)  Suglasnost od 24. lipnja 2011. (još nije objavljena u Službenom listu).

      (2)  SL L 114, 30.4.2002., str. 132.

      (3)  SL L 270, 13.10.2007., str. 6.


title: 2012/828/EU: Odluka Vijeća od 13. studenoga 2012. o sklapanju Sporazuma između Europske unije i Novog Zelanda o izmjeni Sporazuma o uzajamnom priznavanju ocjene sukladnosti između Europske zajednice i Novog Zelanda

text:
               11/Sv. 118

               HR

               Službeni list Europske unije

               282

         32012D0828

               L 356/1

               SLUŽBENI LIST EUROPSKE UNIJE

         ODLUKA VIJEĆA
   od 13. studenoga 2012.
   o sklapanju Sporazuma između Europske unije i Novog Zelanda o izmjeni Sporazuma o uzajamnom priznavanju ocjene sukladnosti između Europske zajednice i Novog Zelanda
   (2012/828/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno prvi podstavak članka 207., u vezi s člankom 218. stavkom 6. točkom (a) podtočkom v.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Sporazum o uzajamnom priznavanju ocjene sukladnosti između Europske zajednice i Novog Zelanda (1) stupio je na snagu 1. siječnja 1999. (2)

               (2)

               Europska komisija je 23. veljače 2012., u skladu s Odlukom Vijeća 2011/464/EU (3), potpisala Sporazum između Europske unije i Novog Zelanda o izmjeni Sporazuma o uzajamnom priznavanju ocjene sukladnosti između Europske zajednice i Novog Zelanda („Sporazum”), podložno njegovom sklapanju.

               (3)

               Kao posljedica stupanja na snagu Ugovora iz Lisabona 1. prosinca 2009., Europska unija zamijenila je i naslijedila Europsku zajednicu.

               (4)

               Sporazum bi trebalo sklopiti,

         DONIJELO JE OVU ODLUKU:
   Članak 1.
   Sporazum između Europske unije i Novog Zelanda o izmjeni Sporazuma o uzajamnom priznavanju ocjene sukladnosti između Europske zajednice i Novog Zelanda („Sporazum”) odobrava se u ime Unije.
   Tekst Sporazuma priložen je ovoj Odluci.
   Članak 2.
   Predsjednik Vijeća imenuje osobu ovlaštenu za slanje, u ime Unije, diplomatskih nota predviđenih člankom 2. Sporazuma, čime se izjavljuje suglasnost Unije da je Sporazum obvezuje (4).
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 13. studenoga 2012.

            Za Vijeće

            Predsjednik

         V. SHIARLY

      (1)  SL L 229, 17.8.1998., str. 62.

      (2)  SL L 5, 9.1.1999., str. 74.

      (3)  SL L 195, 27.7.2011., str. 1.

      (4)  Datum stupanja na snagu Sporazuma objavit će Glavno tajništvo Vijeća u Službenom listu Europske unije.


title: Odluka Vijeća (EU, Euratom) 2016/981 od 16. lipnja 2016. o imenovanju člana Revizorskog suda

text:
               18.6.2016

               HR

               Službeni list Europske unije

               L 161/39

         ODLUKA VIJEĆA (EU, Euratom) 2016/981
   od 16. lipnja 2016.
   o imenovanju člana Revizorskog suda
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 286. stavak 2.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 106.a,
   uzimajući u obzir prijedlog Republike Litve,
   uzimajući u obzir mišljenje Europskog parlamenta (1),
   budući da:

               (1)

               Mandat gđe Rase BUDBERGYTĖ istekao je 6. svibnja 2016.

               (2)

               Potrebno je stoga imenovati novog člana,

         DONIJELO JE OVU ODLUKU:
   Članak 1.
   G. Rimantas ŠADŽIUS imenuje se članom Revizorskog suda za razdoblje od 16. lipnja 2016. do 15. lipnja 2022.
   Članak 2.
   Ova Odluka stupa na snagu na dan donošenja.

      Sastavljeno u Luxembourgu 16. lipnja 2016.

            Za Vijeće

            Predsjednik

         L.F. ASSCHER

      (1)  Mišljenje od 7. lipnja 2016. (još nije objavljeno u Službenom listu).


title: 2014/152/ZVSP: Odluka Političkog i sigurnosnog odbora Atalanta/1/2014 od 18. ožujka 2014. o imenovanju zapovjednika snaga EU-a za vojnu operaciju Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (Atalanta) i stavljanju izvan snage Odluke Atalanta/3/2013

text:
               21.3.2014

               HR

               Službeni list Europske unije

               L 85/8

      ODLUKA POLITIČKOG I SIGURNOSNOG ODBORA ATALANTA/1/2014
   od 18. ožujka 2014.
   o imenovanju zapovjednika snaga EU-a za vojnu operaciju Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (Atalanta) i stavljanju izvan snage Odluke Atalanta/3/2013
   (2014/152/ZVSP)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38.,
   uzimajući u obzir Zajedničku akciju Vijeća 2008/851/ZVSP od 10. studenoga 2008. o vojnoj operaciji Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (1), a posebno njezin članak 6.,
   budući da:

               (1)

               Vijeće je na temelju članka 6. stavka 1. Zajedničke akcije 2008/851/ZVSP ovlastilo Politički i sigurnosni odbor (PSO) za donošenje odluka o imenovanju zapovjednika snaga EU-a za vojnu operaciju Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije („zapovjednik snaga EU-a”).

               (2)

               PSO je 2. prosinca 2013. donio Odluku Atalanta/3/2013 (2) o imenovanju kontraadmirala Hervéa BLEJEANA zapovjednikom snaga EU-a.

               (3)

               Zapovjednik operacije EU-a preporučio je imenovanje kontraadmirala (LH) Jürgena zur MÜHLENA novim zapovjednikom snaga EU-a umjesto kontraadmirala Hervéa BLEJEANA.

               (4)

               Vojni odbor EU-a podupire tu preporuku.

               (5)

               Odluku Atalanta/3/2013 stoga bi trebalo staviti izvan snage.

               (6)

               U skladu s člankom 5. Protokola br. 22 o stajalištu Danske koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane. Dosljedno tome, Danska ne sudjeluje u donošenju ove Odluke, ona za nju nije obvezujuća niti se na nju primjenjuje,

         DONIO JE OVU ODLUKU:
   Članak 1.
   Kontraadmiral (LH) Jürgen zur MÜHLEN ovime se imenuje zapovjednikom snaga EU-a za vojnu operaciju Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (Atalanta) od 6. travnja 2014.
   Članak 2.
   Odluka Atalanta/3/2013 stavlja se izvan snage.
   Članak 3.
   Ova Odluka stupa na snagu 6. travnja 2014.

      Sastavljeno u Bruxellesu 18. ožujka 2014.

            Za Politički i sigurnosni odbor

            Predsjednik

         W. STEVENS

      (1)  SL L 301, 12.11.2008., str. 33.

      (2)  Odluka Političkog i sigurnosnog odbora Atalanta/3/2013 od 2. prosinca 2013. o imenovanju zapovjednika snaga EU-a za vojnu operaciju Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (Atalanta) (SL L 324, 5.12.2013., str. 7.).


title: 2014/716/EU, Euratom: Odluka Vijeća, donesena zajedničkom suglasnošću s izabranim predsjednikom Komisije, od 15. listopada 2014. o donošenju popisa ostalih osoba koje Vijeće predlaže za imenovanje članovima Komisije kojom se stavlja izvan snage i zamjenjuje Odluka 2014/648/EU, Euratom

text:
               17.10.2014

               HR

               Službeni list Europske unije

               L 299/29

         ODLUKA VIJEĆA,
   donesena zajedničkom suglasnošću s izabranim predsjednikom Komisije,
   od 15. listopada 2014.
   o donošenju popisa ostalih osoba koje Vijeće predlaže za imenovanje članovima Komisije kojom se stavlja izvan snage i zamjenjuje Odluka 2014/648/EU, Euratom

      (2014/716/EU, Euratom)

   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 17. stavke 3. i 5. te članak 17. stavak 7. drugi podstavak,
   uzimajući u obzir Ugovor o osnivanju Europske zajednice za atomsku energiju, a posebno njegov članak 106.a,
   uzimajući u obzir Odluku Europskog vijeća 2013/272/EU od 22. svibnja 2013. o broju članova Europske komisije (1),
   budući da:

               (1)

               Mandat Komisije imenovane Odlukom Europskog vijeća 2010/80/EU (2) istječe 31. listopada 2014.

               (2)

               Novu Komisiju, koja se sastoji od po jednog državljanina svake države članice, uključujući njezina predsjednika i visokog predstavnika Unije za vanjske poslove i sigurnosnu politiku, trebalo bi imenovati za razdoblje do 31. listopada 2019.

               (3)

               Europsko vijeće imenovalo je g. Jean-Claudea JUNCKERA osobom koju Europskom parlamentu predlaže za predsjednika Komisije, a Europski parlament izabrao ga je za predsjednika Komisije na plenarnoj sjednici održanoj 15. srpnja 2014.

               (4)

               Europsko vijeće je 30. kolovoza 2014., zajedničkom suglasnošću s izabranim predsjednikom Komisije, imenovalo gđu Federicu MOGHERINI visokom predstavnicom Unije za vanjske poslove i sigurnosnu politiku u skladu s člankom 18. stavkom 1. Ugovora o Europskoj uniji.

               (5)

               Odlukom 2014/648/EU, Euratom (3) Vijeće je zajedničkom suglasnošću s izabranim predsjednikom Komisije donijelo popis ostalih osoba koje je predložilo za imenovanje članovima Komisije za razdoblje do 31. listopada 2019.

               (6)

               Zajedničkom suglasnošću s izabranim predsjednikom Komisije, Odluku 2014/648/EU, Euratom trebalo bi staviti izvan snage prije potvrđivanja u njoj sadržanog popisa glasovanjem Europskog parlamenta te bi je trebalo zamijeniti ovom Odlukom.

               (7)

               U skladu s člankom 17. stavkom 7. trećim podstavkom Ugovora o Europskoj uniji, predsjednika, visokog predstavnika Unije za vanjske poslove i sigurnosnu politiku te ostale članove Komisije kolektivno, kao tijelo, glasovanjem potvrđuje Europski parlament,

         DONIJELO JE OVU ODLUKU:
   Članak 1.
   Vijeće, zajedničkom suglasnošću s g. Jean-Claudeom JUNCKEROM, izabranim predsjednikom Komisije, predlaže sljedeće osobe za imenovanje članovima Komisije za razdoblje do 31. listopada 2019.:

               g. Vytenis Povilas ANDRIUKAITIS

               g. Andrus ANSIP

               g. Miguel ARIAS CAÑETE

               g. Dimitris AVRAMOPOULOS

               gđa Elżbieta BIEŃKOWSKA

               gđa Violeta BULC

               gđa Corina CREȚU

               g. Valdis DOMBROVSKIS

               gđa Kristalina GEORGIEVA

               g. Johannes HAHN

               g. Jonathan HILL

               g. Phil HOGAN

               gđa Věra JOUROVÁ

               g. Jyrki KATAINEN

               gđa Cecilia MALMSTRÖM

               g. Neven MIMICA

               g. Carlos MOEDAS

               g. Pierre MOSCOVICI

               g. Tibor NAVRACSICS

               g. Günther OETTINGER

               g. Maroš ŠEFČOVIČ

               g. Christos STYLIANIDES

               gđa Marianne THYSSEN

               g. Frans TIMMERMANS

               g. Karmenu VELLA

               gđa Margrethe VESTAGER
               dodatno uz:

               gđu Federicu MOGHERINI, imenovanu visokom predstavnicom Unije za vanjske poslove i sigurnosnu politiku.

         Članak 2.
   Odluka 2014/648/EU, Euratom stavlja se izvan snage.
   Članak 3.
   Ova Odluka prosljeđuje se Europskom parlamentu.
   Ona se objavljuje u Službenom listu Europske unije.

      Sastavljeno u Bruxellesu 15. listopada 2014.

            Za Vijeće

            Predsjednik

         S. GOZI

      (1)  SL L 165, 18.6.2013., str. 98.

      (2)  Odluka Europskog vijeća 2010/80/EU od 9. veljače 2010. o imenovanju Europske komisije (SL L 38, 11.2.2010., str. 7.).

      (3)  Odluka Vijeća, donesena zajedničkom suglasnošću s izabranim predsjednikom Komisije, od 5. rujna 2014. o donošenju popisa ostalih osoba koje Vijeće predlaže za imenovanje članovima Komisije (2014/648/EU, Euratom) (SL L 268, 9.9.2014., str. 5.).


title: 2008/316/EZ: Odluka Komisije od 31. ožujka 2008. o pokretanju istrage prema članku 18. stavku 2. Uredbe Vijeća (EZ) br. 980/2005 u vezi sa zaštitom slobode udruživanja i prava na organiziranje u El Salvadoru

text:
               11/Sv. 110

               HR

               Službeni list Europske unije

               305

         32008D0316

               L 108/29

               SLUŽBENI LIST EUROPSKE UNIJE

         ODLUKA KOMISIJE
   od 31. ožujka 2008.
   o pokretanju istrage prema članku 18. stavku 2. Uredbe Vijeća (EZ) br. 980/2005 u vezi sa zaštitom slobode udruživanja i prava na organiziranje u El Salvadoru
   (2008/316/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 980/2005 od 27. lipnja 2005. o primjeni sustava općih carinskih povlastica (1), a posebno njezin članak 18. stavak 2.,
   nakon savjetovanja s Odborom za opće povlastice,
   budući da:

               (1)

               Komisija je primila informacije da je Vrhovni sud El Salvadora u svojoj odluci od 28. listopada 2007. u predmetima 63-2007 i 69-2007 proglasio da određene odredbe Konvencije br. 87 Međunarodne organizacije rada o slobodi udruživanja i zaštiti prava na organiziranje nisu u skladu s člankom 47. Ustava El Salvadora.

               (2)

               Članak 16. stavak 2. Uredbe (EZ) br. 980/2005 predviđa privremeno povlačenje posebnog aranžmana poticaja iz odjeljka 2. poglavlja II. navedene Uredbe, posebno ako nacionalno zakonodavstvo više ne uključuje navedene konvencije iz Priloga III. Uredbi koje su ratificirane radi ispunjavanja zahtjeva iz članka 9. stavaka 1. i 2. ili ako se to zakonodavstvo ne provodi učinkovito.

               (3)

               Konvencija br. 87 Međunarodne organizacije rada o slobodi udruživanja i zaštiti prava na organiziranje navedena je u Prilogu III., dijelu A, točki 14. Uredbe (EZ) br. 980/2005.

               (4)

               Komisija je provela privremeno ispitivanje odluke Vrhovnog suda El Salvadora u predmetima 63-2007 i 69-2007 i utvrdila da je potrebno dodatno analizirati pravne učinke te odluke kako bi se utvrdilo opravdavaju li oni privremeno povlačenje posebnog aranžmana poticaja. Komisija, stoga, smatra da postoje dostatni razlozi za istragu.

               (5)

               Savjetovanje s Odborom za opće povlastice održano je 3. ožujka 2008.,

         ODLUČILA JE:
   Jedini članak
   Komisija pokreće istragu kako bi utvrdila uključuje li nacionalno zakonodavstvo Republike El Salvadora još uvijek Konvenciju br. 87 Međunarodne organizacije rada o slobodi udruživanja i zaštiti prava na organiziranje ili ne i provodi li se to zakonodavstvo učinkovito.

      Sastavljeno u Bruxellesu 31. ožujka 2008.

            Za Komisiju

         Peter MANDELSON

            Član Komisije

      (1)  SL L 169, 30.6.2005., str. 1. Uredba kako je zadnje izmijenjena Uredbom (EZ) br. 55/2008 (SL L 20, 24.1.2008., str. 1.).


title: 2012/419/EU: Odluka Europskog vijeća od 11. srpnja 2012. o izmjeni statusa prekomorske zemlje Mayotte u odnosu na Europsku uniju

text:
               19/Sv. 012

               HR

               Službeni list Europske unije

               203

         32012D0419

               L 204/131

               SLUŽBENI LIST EUROPSKE UNIJE

               11.07.2012.

      ODLUKA EUROPSKOG VIJEĆA

   od 11. srpnja 2012.
   o izmjeni statusa prekomorske zemlje Mayotte u odnosu na Europsku uniju
   (2012/419/EU)
   EUROPSKO VIJEĆE,
   uzimajući u obzir Ugovor o funkcioniranju Europske unije, a posebno njegov članak 355. stavak 6.,
   uzimajući u obzir inicijativu Francuske Republike,
   uzimajući u obzir mišljenje Europske komisije,
   budući da:

               (1)

               Članak 355. stavak 6. Ugovora o funkcioniranju Europske unije (UFEU) omogućuje Europskom vijeću da na inicijativu predmetne države članice i nakon savjetovanja s Komisijom jednoglasno donese odluku o izmjeni statusa pojedinih danskih, francuskih ili nizozemskih zemalja ili državnih područja iz članka 355. stavaka 1. i 2., u odnosu na Uniju.

               (2)

               Francuska Republika (dalje u tekstu: Francuska) pismom svojeg predsjednika od 26. listopada 2011. zatražila je da Europsko vijeće donese takvu odluku kojom bi Mayotte, koji trenutačno ima status prekomorske zemlje ili državnog područja u smislu članka 355. stavka 2. UFEU i kao takav je naveden u Prilogu II. Ugovoru, dobio status najudaljenije regije u smislu članka 349. UFEU-a.

               (3)

               Zahtjev Francuske temelji se na odluci stanovnika prekomorske zemlje Mayotte o postupnom približavanju matičnoj državi Francuskoj koja je potvrđena referendumom od 29. ožujka 2009. na kojem je 95,2 % glasova bilo za prijedlog da Mayotte postane departman. U skladu s tim Mayotte je 31. ožujka 2011. postao 101. francuski departman i peti francuski prekomorski departman.

               (4)

               Gospodarsko-socijalna struktura i zemljopisni položaj prekomorske zemlje Mayotte ima sve značajke najudaljenije regije određene u članku 349. UFEU-a. Upućivanja na Mayotte treba stoga unijeti u članak 349., tako da se u cijelosti može primjenjivati na Mayotte, kao i u članak 355. stavak 1. UFEU-a.

               (5)

               Izmjena statusa prekomorske zemlje Mayotte u odnosu na Europsku uniju, koja je u skladu s demokratski izraženom željom, treba biti faza u skladu s procesom kojim se Mayotte približava statusu koje ima matično državno područje,

         DONIJELO JE OVU ODLUKU:
   Članak 1.
   Mayotte s učinkom od 1. siječnja 2014. prestaje biti prekomorska zemlja ili državno područje na koje se primjenjuju odredbe četvrtog dijela Ugovora o funkcioniranju Europske unije (UFEU) i postaje najudaljenija regija u smislu članka 349. UFEU-a.
   Članak 2.
   UFEU izmjenjuje se kako slijedi:

               (1)

               u članku 349. prvom stavku riječ „Mayotte” umeće se iza riječi „Martinique”;

               (2)

               u članku 355. stavku 1. riječ „Mayotte” umeće se iza riječi „Martinique”;

               (3)

               u Prilogu II. briše se šesta alineja.

         Članak 3.
   Ova Odluka stupa na snagu na dan donošenja.
   Primjenjuje se od 1. siječnja 2014.

      Sastavljeno u Bruxellesu 11. srpnja 2012.

            Za Europsko vijeće

            Predsjednik

         H. VAN ROMPUY


title: 2007/839/EZ: Odluka Vijeća od 29. studenoga 2007. o sklapanju Sporazuma između Europske zajednice i Ukrajine o ponovnom prihvatu osoba

text:
               19/Sv. 13

               HR

               Službeni list Europske unije

               117

         32007D0839

               L 332/46

               SLUŽBENI LIST EUROPSKE UNIJE

         ODLUKA VIJEĆA
   od 29. studenoga 2007.
   o sklapanju Sporazuma između Europske zajednice i Ukrajine o ponovnom prihvatu osoba
   (2007/839/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno točku (b) njegovog članka 63.; u vezi s prvom rečenicom prvog podstavka članka 300. stavka 2. te prvim podstavkom članka 300. stavka 3.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Komisija je u ime Europske zajednice pregovarala Sporazum s Ukrajinom o ponovnom prihvatu osoba.

               (2)

               U skladu s Odlukom Vijeća donesenom 12. lipnja 2007., Sporazum je u ime Europske zajednice potpisan 18. lipnja 2007. sukladno njegovom mogućem kasnijem sklapanju.

               (3)

               Sporazum treba odobriti.

               (4)

               Sporazumom se osniva Zajednički odbor za ponovni prihvat koji donosi poslovnik. U ovom je slučaju potrebno predvidjeti pojednostavljeni postupak stajališta Zajednice.

               (5)

               U skladu s člankom 3. Protokola o stajalištu Ujedinjene Kraljevine i Irske koji je priložen Ugovoru o Europskoj uniji i Ugovoru o osnivanju Europske zajednice, Ujedinjena Kraljevina je obavijestila o svojoj želji da sudjeluje u donošenju i primjeni ove Odluke.

               (6)

               U skladu s člancima 1. i 2. Protokola o stajalištu Ujedinjene Kraljevine i Irske koji je priložen Ugovoru o Europskoj uniji i Ugovoru o osnivanju Europske zajednice, i ne dovodeći u pitanje članak 4. navedenog Protokola, Irska ne sudjeluje u donošenju ove Odluke te je ona ne obvezuje niti se na nju primjenjuje.

               (7)

               U skladu s člancima 1. i 2. Protokola o stajalištu Danske koji je priložen Ugovoru o Europskoj uniji i Ugovoru o osnivanju Europske zajednice, Danska ne sudjeluje u donošenju ove odluke te je ona ne obvezuje niti se na nju primjenjuje,

         ODLUČILO JE:
   Članak 1.
   Ovim se u ime Europske zajednice odobrava Sporazum između Europske zajednice i Ukrajine o ponovnom prihvatu osoba.
   Tekst Sporazuma je priložen ovoj Odluci.
   Članak 2.
   Predsjednik Vijeća daje obavijest predviđenu člankom 20. stavkom 2. Sporazuma (2).
   Članak 3.
   Komisija uz pomoć stručnjaka iz država članica zastupa Zajednicu u Zajedničkom odboru za ponovni prihvat koji je osnovan na temelju članka 15. Sporazuma.
   Članak 4.
   Nakon savjetovanja s posebnim odborom kojeg određuje Vijeće, Komisija zauzima stajalište Zajednice unutar Zajedničkog odbora za ponovni prihvat po pitanju poslovnika kako je predviđeno člankom 15. stavkom 5. Sporazuma.
   Članak 5.
   Ova Odluka se objavljuje u Službenom listu Europske unije.

      Sastavljeno u Bruxellesu 29. studenoga 2007.

            Za Vijeće

            Predsjednik

         M. LINO

      (1)  Mišljenje doneseno 13. studenoga 2007. (još nije objavljeno u Službenom listu).

      (2)  Glavno tajništvo Vijeća objavljuje dan stupanja na snagu Sporazuma u Službenom listu Europske unije.


title: 2005/459/EZ: Odluka Komisije od 22. lipnja 2005. o načelnom priznavanju cjelovitosti dokumentacije podnesene na detaljno razmatranje s ciljem mogućeg uvrštenja pinoksadena u Prilog I. Direktivi Vijeća 91/414/EEZ (priopćena pod brojem dokumenta C(2005) 1839)  Tekst značajan za EGP

text:
               03/Sv. 44

               HR

               Službeni list Europske unije

               18

         32005D0459

               L 160/32

               SLUŽBENI LIST EUROPSKE UNIJE

         ODLUKA KOMISIJE
   od 22. lipnja 2005.
   o načelnom priznavanju cjelovitosti dokumentacije podnesene na detaljno razmatranje s ciljem mogućeg uvrštenja pinoksadena u Prilog I. Direktivi Vijeća 91/414/EEZ
   (priopćena pod brojem dokumenta C(2005) 1839)
   (Tekst značajan za EGP)
   (2005/459/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 6. stavak 3.,
   budući da:

               (1)

               Direktiva 91/414/EEZ predviđa sastavljanje popisa aktivnih tvari Zajednice, odobrenih za korištenje u sredstvima za zaštitu bilja.

               (2)

               Syngenta Ltd podnijela je dokumentaciju za aktivnu tvar pinoksaden tijelima Ujedinjene Kraljevine 31. ožujka 2004. s prijavom za njezino uvrštenje u Prilog I. Direktivi 91/414/EEZ.

               (3)

               Tijela Ujedinjene Kraljevine priopćila su Komisiji da, nakon preliminarnog pregleda, dokumentacija za aktivnu tvar o kojoj je riječ, naizgled ispunjava zahtjeve o podacima i informacijama iz Priloga II. Direktivi 91/414/EEZ. Podnesena dokumentacija naizgled također ispunjava zahtjeve o podacima i informacijama iz Priloga III. Direktivi 91/414/EEZ u pogledu jednog sredstva za zaštitu bilja koje sadrži predmetnu aktivnu tvar. U skladu s člankom 6. stavkom 2. Direktive 91/414/EEZ, podnositelj je dokumentaciju naknadno proslijedio Komisiji i drugim državama članicama te Stalnom odboru za prehrambeni lanac i zdravlje životinja.

               (4)

               Cilj ove Odluke je službeno potvrditi na razini Zajednice da dokumentacija načelno udovoljava zahtjevima o podacima i informacijama iz Priloga II. i, za najmanje jedno sredstvo za zaštitu bilja koje sadrži predmetnu aktivnu tvar, zahtjevima iz Priloga III. Direktivi 91/414/EEZ.

               (5)

               Ova Odluka ne utječe na pravo Komisije da zatraži od podnositelja dostavu daljnjih podataka ili informacija zbog pojašnjenja određenih točaka dokumentacije.

               (6)

               Mjere predviđene ovom Odlukom su u skladu s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Ne dovodeći u pitanje članak 6. stavak 4. Direktive 91/414/EEZ, dokumentacija koja se odnosi na aktivnu tvar definiranu u Prilogu ovoj Odluci, koji je podnesen Komisiji i državama članicama s ciljem uvrštenja te tvari u Prilog I. toj Direktivi, udovoljava načelno zahtjevima o podacima i informacijama iz Priloga II. toj Direktivi.
   Dokumentacija također udovoljava podacima i informacijama određenim u Prilogu III. toj Direktivi u pogledu jednog sredstva za zaštitu bilja koje sadrži aktivnu tvar, uzimajući u obzir predložene načine uporabe.
   Članak 2.
   Država članica izvjestiteljica će nastaviti s detaljnim razmatranjem predmetne dokumentacije i izvijestit će Europsku komisiju što je prije moguće o zaključcima razmatranja, zajedno s eventualnim preporukama o uvrštenju ili neuvrštenju predmetne aktivne tvari u Prilog I Direktivi 91/414/EEZ i o bilo kojim drugim uvjetima u vezi s tim, a najkasnije u roku od jedne godine od dana objave ove Odluke u Službenom listu Europske unije.
   Članak 3.
   Ova je Odluka upućena državama članicama.

      Sastavljeno u Bruxellesu 22. lipnja 2005.

            Za Komisiju

         Markos KYPRIANOU

            Član Komisije

      (1)  SL L 230, 19.8.1991., str. 1. Direktiva kako je zadnje izmijenjena Direktivom Komisije 2005/34/EZ (SL L 125, 18.5.2005., str. 5.).

      PRILOG

         AKTIVNA TVAR NA KOJU SE ODNOSI OVA ODLUKA

                  Br.

                  Uobičajeni naziv, identifikacijski broj CIPAC

                  Podnositelj

                  Datum podnošenja prijave

                  Država članica podnositelj

                  1

                  Pinoksaden br. CIPAC još nije dodijeljen

                  Syngenta Ltd.

                  31.3.2004.

                  UK


title: 2001/747/EZ: Odluka Vijeća od 27. rujna 2001. o sklapanju Sporazuma o uzajamnom priznavanju između Europske zajednice i Japana

text:
               11/Sv. 073

               HR

               Službeni list Europske unije

               85

         32001D0747

               L 284/1

               SLUŽBENI LIST EUROPSKE UNIJE

               27.09.2001.

      ODLUKA VIJEĆA

   od 27. rujna 2001.
   o sklapanju Sporazuma o uzajamnom priznavanju između Europske zajednice i Japana
   (2001/747/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133. u vezi s člankom 300. stavkom 2. prvim podstavkom, prvom rečenicom i stavkom 3. prvim podstavkom, prvom rečenicom te stavkom 4.,
   uzimajući u obzir prijedlog Komisije,
   budući da:

               (1)

               Sporazum o uzajamnom priznavanju između Europske zajednice i Japana je potpisan u ime Europske zajednice 4. travnja 2001. podložno njegovu kasnijem sklapanju, i trebalo bi ga odobriti.

               (2)

               Trebalo bi uspostaviti odgovarajuće unutarnje postupke kako bi se osiguralo ispravno djelovanje Sporazuma. Stoga je potrebno Komisiji delegirati ovlasti za izmjene dijela B sektorskih priloga Sporazumu i donošenje određenih odluka za njegovu provedbu,

         ODLUČILO JE:
   Članak 1.
   Sporazum o uzajamnom priznavanju između Europske zajednice i Japana, uključujući njegove priloge, zajedno sa zajedničkim deklaracijama i razmjenama pisama priloženim završnom aktu odobrava se u ime Europske zajednice.
   Tekstovi navedeni u prvom stavku su priloženi ovoj Odluci.
   Članak 2.
   Predsjednik Vijeća u ime Zajednice prosljeđuje notu predviđenu u članku 14. Sporazuma (1).
   Članak 3.
   1.   Komisija uz pomoć posebnog odbora koji imenuje Vijeće (dalje u tekstu: posebni odbor) predstavlja Zajednicu u Zajedničkom odboru osnovanom na temelju članka 8. Sporazuma i u svim pododborima osnovanim u skladu sa stavkom 2. istoga članka. Komisija nakon savjetovanja s posebnim odborima nastavlja s obavješćivanjem, zahtjevima i razmjenom informacija te prijedlozima za:

               (a)

               registraciju tijela za ocjenjivanje sukladnosti;

               (b)

               dostavu popisa postrojenja;

               (c)

               ukidanje, suspenziju ili povlačenje tijela za ocjenjivanje sukladnosti;

               (d)

               neprihvaćanje potvrde i podataka dobivenih od strane postrojenja;

               (e)

               neprihvaćanje potvrda koja su izdala suspendirana tijela za ocjenjivanje sukladnosti;

               (f)

               imenovanje stručnjaka;

               (g)

               djelovanja poduzeta u smislu provjera, obilazaka i osporavanja;

         iz članaka 5., 6., 7., 8., 9., i 10. Sporazuma i ekvivalentnih odredbi njegovih sektorskih priloga.
   2.   Stajalište koje Zajednica zastupa u Zajedničkom odboru ili prema potrebi u pododborima određuje Komisija nastavno na savjetovanje s posebnim odborom u pogledu:

               (a)

               donošenja poslovnika u skladu s člankom 8. stavkom 2. Sporazuma;

               (b)

               osnivanja pododbora u skladu s člankom 8. stavkom 2. Sporazuma;

               (c)

               prihvaćanja modaliteta razmjene informacija u skladu s člankom 8. stavkom 3. točkom (c) Sporazuma;

               (d)

               registracije tijela za ocjenjivanje sukladnosti, njihove provjere i srodnih odluka u skladu s člancima 5. i 7. te člankom 8. stavkom 3. točkama (a) i (d) i člankom 9. Sporazuma;

               (e)

               izrade i objave popisa registriranih tijela za ocjenjivanje sukladnosti i potvrđenih postrojenja u skladu s člankom 8. stavkom 3. točkom (b) Sporazuma;

               (f)

               provjera, posjeta i osporavanja potvrđenih postrojenja i srodnih odluka u skladu s člancima 5., 7. i 10. Sporazuma;

               (g)

               definicije hitnih slučajeva i modaliteta za obilazak postrojenja u skladu s člankom 10. stavkom 2. točkom (b) Sporazuma;

               (h)

               uspostavljanje postupaka za provedbu Sektorskog priloga o dobroj proizvođačkoj praksi (DPP) u skladu s točkom 7. podtočkama (b) i (c) i točkom 9. podtočkom (b) Sektorskog priloga.

         3.   Komisija nakon savjetovanja s posebnim odborom vodi i odobrava prijelazne odredbe u vezi s provedbom Sektorskog priloga o dobroj proizvođačkoj praksi te drugoj strani u ime Europske zajednice dostavlja diplomatsku notu potvrđujući da su pripremne radnje završene (u skladu s točkom 9. podtočkom (a) Sektorskog priloga o dobroj proizvođačkoj praksi).
   4.   Komisija odobrava sve izmjene dijela B sektorskih priloga prilikom savjetovanja s posebnim odborom i drugoj strani u ime Europske zajednice dostavlja diplomatsku notu iz članka 15. stavka 3. točke (b) Sporazuma.
   5.   U svim ostalim slučajevima stajalište koje Zajednica zastupa u Zajedničkom odboru ili pododboru određuje Vijeće kvalificiranom većinom na prijedlog Komisije.

      Sastavljeno u Bruxellesu 27. rujna 2001.

            Za Vijeće

            Predsjednik

         M. VERWILGHEN

      (1)  Datum stupanja na snagu Sporazuma objavljuje se u Službenom listu Europskih zajednica.